Pasākumu īstenotāju pastāvīgās izvēles komisijas

sniegtās atbildes

uz uzdotajiem jautājumiem

par izsludinājumu Nr. 3/2015

„**Profesionālās pilnveides izglītības programmu īstenošana**”

**Par Nodarbinātības valsts aģentūras 2015.gada 30.oktobrī publicēto izsludinājumu „Profesionālās pilnveides izglītības programmu īstenošana**” **ir iesniegti šādi jautājumi:**

**1.Jautājums:**

Profesionālās pilnveides izglītības programmu kopu sarakstā programmai **Siltumiekārtu apkalpošana** stundu skaits ir norādīts 160. Mūsu mācību iestādei ir licence **Siltumiekārtu apkalpošana** ar  stundu skaitu 320. Vai mums ir tiesības šo licenci pievienot pieteikumam par piedalīšanos izsludinājumā.  

**Atbilde:**

Atbilstoši „Profesionālās pilnveides izglītības programmu īstenotāju izvēles kārtības” 20.punktā noteiktajam:

*20. Tehniskajam piedāvājumam pilnībā jāatbilst šajā kārtībā norādītajām prasībām un īstenojamo profesionālās pilnveides izglītības programmu kopu sarakstam (šīs kārtības 4.pielikums).*

Tātad, veidojot tehnisko piedāvājumu, tajā drīkst iekļaut tikai tās izglītības programmas, kas ir iekļautas **profesionālās pilnveides izglītības programmu sarakstā.**

**2.Jautājums:**

3.pielikuma „Tehniskais piedāvājums” 2. kolonnas nosaukums ir „Profesionālās pilnveides izglītības programmas kopas nosaukums”.

Kā VISC noteicis, profesionālās pilnveides programmas „Mazā biznesa organizēšana” kopas nosaukums ir „Komerczinības”.

Iepriekš (Iepirkuma identifikācijas numurs – NVA 2014/82\_ESF) 3.pielikumā attiecīgās kolonnas nosaukums bija „Profesionālās pilnveides izglītības programmas tēmas nosaukums”.

Kā tagad rīkoties, ko rakstīt kolonnā „Profesionālās pilnveides izglītības programmas kopas nosaukums” profesionālās pilnveides programmai „Mazā biznesa organizēšana”, kuras pareizais kopas nosaukums ir „Komerczinības”?

**Atbilde:**

Nodarbinātības valsts aģentūra (turpmāk – Aģentūra) organizē apmācību profesionālās tālākizglītības un profesionālās pilnveides izglītības programmās atbilstoši  Labklājības ministrijas apstiprinātajam apmācību jomu un profesiju sarakstam, kurās nepieciešams veikt bezdarbnieku apmācību, pārkvalifikāciju un kvalifikācijas paaugstināšanu 2016.gadā (turpmāk – saraksts).

Šajā sarakstā ir norādīti profesionālās pilnveides programmu kopu nosaukumi, līdz ar to, izsludinājuma tehniskā piedāvājuma tabulas 2.kolonnā ir jānorāda profesionālās pilnveides izglītības programmas kopas nosaukums, atbilstoši izsludinājuma 4.pielikumā „**Profesionālās pilnveides izglītības programmu kopu saraksts”** norādītajiem kopu nosaukumiem.

Vēršam uzmanību, ka izglītības programmas **licencē norādītajam izglītības programmas nosaukumam vai izglītības programmas kopas nosaukumam** jābūt atbilstošam 4.pielikumā „Profesionālās pilnveides izglītības programmu kopu saraksts”norādītajam profesionālās pilnveides programmas kopas nosaukumam**.**

**3.Jautājums:**

Sakiet, lūdzu, vai mācību programmām izsludinājumā Nr.3/2015 ir jābūt akreditētām?

**Atbilde:**

Pretendenta dalības nosacījumi izsludinājumā Nr.3/2015 **„Profesionālās pilnveides programmu īstenošana” ir uzskaitīti „**Profesionālās pilnveides izglītības programmu īstenotāju izvēles kārtības” **2. nodaļā „Nosacījumi pretendenta dalībai izsludinājumā un pretendenta atlases dokumenti” (konkrēti** pretendenta atlases dokumenti, kuri ir jāiesniedz, lai piedalītos izsludinājumā**,** ir uzskaitīti izvēles kārtības 16.punktā).

**4.Jautājums:**

Lai mācītos pilnveides programmā, jābūt vismaz pamatizglītībai, bet 4.pielikuma Profesionālās pilnveides izglītības programmu kopu sarakstā” norādīts "vidējā"?

**Atbilde:**

Nodarbinātības valsts aģentūra organizē apmācību profesionālās tālākizglītības un profesionālās pilnveides izglītības programmās atbilstoši  Labklājības ministrijas apstiprinātajam apmācību jomu un profesiju sarakstam, kurās nepieciešams veikt bezdarbnieku apmācību, pārkvalifikāciju un kvalifikācijas paaugstināšanu 2016.gadā (turpmāk – saraksts). Šajā sarakstā profesionālās pilnveides izglītību programmu kopām ir norādītas prasības izglītojamā iepriekšējai izglītībai.

**5.Jautājums:**

Ministru kabineta noteikumos Nr.990 spēkā esošajā redakcijā (no 26.09.2014.) ir izglītības programmu kopa Personu un īpašuma aizsardzība un nav tādas kopas Apsardzes darbs. Attiecīgi licencē kopas nosaukums ir norādīts kā noteikumos. Diezvai vispār ir iespējams licencē norādīt kopas nosaukumu, kas nav atrodams MK noteikumos.

**Atbilde:**

Nodarbinātības valsts aģentūra (turpmāk – Aģentūra) organizē apmācību profesionālās tālākizglītības un profesionālās pilnveides izglītības programmās atbilstoši  Labklājības ministrijas apstiprinātajam apmācību jomu un profesiju sarakstam, kurās nepieciešams veikt bezdarbnieku apmācību, pārkvalifikāciju un kvalifikācijas paaugstināšanu 2016.gadā (turpmāk – saraksts). Atsevišķi kopu nosaukumi sarakstā atšķiras no Ministru kabineta noteikumos Nr.990 minētajām kopām.

Vēršam uzmanību, ka izglītības iestādes iesniegtajā piedāvājumā izglītības programmas **licencē norādītajam izglītības programmas nosaukumam vai izglītības programmas kopas nosaukumam** jābūt atbilstošam izsludinājuma 4.pielikumā „Profesionālās pilnveides izglītības programmu kopu saraksts”norādītajam profesionālās pilnveides programmas kopas nosaukumam**.**

**6.jautājums:**

Vai pieteikties izsludinājumam **„Profesionālās pilnveides izglītības programmu īstenošana”** var elektroniski, aizpildot pieteikumu veidlapu, vai ir jānāk personīgi?

**Atbilde:**

Prasības piedāvājuma iesniegšanai ir norādītas  „Profesionālās tālākizglītības īstenotāju izvēles kārtības” 1.sadaļā.

Pretendents iesniedz piedāvājumu papīra formātā (sūtot pa pastu vai iesniedzot personīgi Rīgā, K.Valdemāra ielā 38/1, 117.kabinetā) vai iesūta ar drošu elektronisku parakstu uz e-pasta adresi [nva@nva.gov.lv](mailto:nva@nva.gov.lv).

**7.jautājums:**

Tehniskajā piedāvājumā otrajā kolonā tiek piedāvāti izvēles varianti - izglītības programmas kopas nosaukumi, trešajā kolonā - kopas tēmai atbilstoša programma. Šīs divas pozīcijas atspoguļojas LICENCĒ, līdz ar to kolonas ir neatbilstošas. Piemēram., otrā kolonna “Pašgājējmašīnu vadīšana”- programmas nosaukums, trešā kolona - Elektrokāra vadīšana.

**Atbilde:**

Nodarbinātības valsts aģentūra (turpmāk – Aģentūra) organizē apmācību profesionālās tālākizglītības un profesionālās pilnveides izglītības programmās atbilstoši  Labklājības ministrijas apstiprinātajam apmācību jomu un profesiju sarakstam, kurās nepieciešams veikt bezdarbnieku apmācību, pārkvalifikāciju un kvalifikācijas paaugstināšanu 2016.gadā (turpmāk – saraksts).

Šajā sarakstā ir norādīti profesionālās pilnveides programmu kopu nosaukumi, līdz ar to, izsludinājuma tehniskā piedāvājuma tabulas 2.kolonnā ir jānorāda profesionālās pilnveides izglītības programmas kopas nosaukums, atbilstoši izsludinājuma 4.pielikumā „**Profesionālās pilnveides izglītības programmu kopu saraksts”** norādītajiem kopu nosaukumiem. Atsevišķi kopu nosaukumi sarakstā atšķiras no Ministru kabineta noteikumos Nr.990 „Noteikumi par Latvijas izglītības klasifikāciju”minētajām kopām.

Vēršam uzmanību, ka izglītības programmas **licencē norādītajam izglītības programmas nosaukumam vai izglītības programmas kopas nosaukumam** jābūt atbilstošam 4.pielikumā „Profesionālās pilnveides izglītības programmu kopu saraksts”norādītajam profesionālās pilnveides programmas kopas nosaukumam**.**

**8.jautājums:**

Prasības piedāvājumu noformējumam un iesniegšanai 4 punkta 4.1. apakšpunkts nosaka, ka jānorāda aģentūras nosaukums uz iepakojuma – vai tā ir domāta aģentūras filiāle pilsētā?

**Atbilde:**

Profesionālās pilnveides izglītības programmu īstenotāju izvēles kārtības 4.1. apakšpunktā jānorāda Nodarbinātības valsts aģentūras (kopumā kā valsts iestādes) nosaukums un juridiskā adrese.

**9.jautājums:**

Pieteikuma 3. punktā tiek prasīts parakstu apliecinošā dokumenta nosaukums – vai tas ir kāds rīkojums, apliecinājums?

**Atbilde:**

Šis dokuments var būt statūti, rīkojums, Uzņēmumu reģistra lēmums u.c. dokumenti, kas apliecina, ka persona ir tiesīga parakstīt dokumentus izglītības iestādes vārdā.